**Vaja Város Önkormányzatának Jegyzője**

**4562 Vaja, Damjanich u. 71.**

**Tel.: 44/584-017 Fax.: 44/385367**

Szám: 279-3/2016.

**A kereskedelmi, egyéb ipari, vásári, piaci és bevásárlóközponti tevékenység, zenés, táncos rendezvények és a szálláshely-szolgáltatási tevékenység**

**2016. évi hatósági ellenőrzési terve Vaja Város közigazgatási területén**

Vaja Város közigazgatási területén a kereskedelmi, vásári, piaci, bevásárlóközponti, egyéb ipari tevékenységet folytató, zenés, táncos rendezvényeket és a szálláshely szolgáltatást nyújtó szolgáltatók 2016. évi hatósági ellenőrzési tervének általános szempontjait, hivatkozással a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) 87-92. §-aira, valamint a szolgáltatási tevékenységek megkezdéséről és folytatásáról szóló 2009. évi LXXVI. törvény (továbbiakban: Szolgtv.) 23. §-a, a kereskedelemről szóló 2005. évi CLXIV. törvény (továbbiakban: Kertv.) 9. §-a és a kereskedelmi tevékenységek végzésének feltételeiről szóló 210/2009.(IX.29.) Korm. rendelet (továbbiakban: R.) 27. §-a alapján, a vásárokról, a piacokról és a bevásárlóközpontokról szóló 55/2009.(III.13.) Korm. rendelet (továbbiakban: KR.) 9. § (4) bekezdése alapján és a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013.(II.27.) Korm. rendelet (továbbiakban: Korm.) 11. §-a alapján, a zenés, táncos rendezvények működésének biztonságosabbá tételéről szóló 23/2011.(III.8.) Korm. rendelet (továbbiakban: Rkorm.) 14. § (1)-(2) bekezdése alapján, valamint a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009.(X.20.) Korm. rendelet (továbbiakban: Szkorm.) 14. § (1) bekezdés alapján az alábbiak szerint állapítom meg:

**Ellenőrzési időszak:**

2016. év (éves ütemezés szerint)

A zenés, táncos rendezvények működésének biztonságosabbá tételéről szóló 23/2011.(III.8.) Korm. rendelet (továbbiakban: Rkorm.) szerint bejelentett zenés, táncos rendezvény, valamint a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009.(X.20.) Korm. rendelet (továbbiakban: Szkorm.) szerint nyilvántartásba vett szálláshely Vaja Város közigazgatási területén nem található, így azok ellenőrzése a tevékenységek év közbeni nyilvántartásba vétel után kerülnek ellenőrzésre.

**Az ellenőrzés tárgya, kimenetele szempontjai:**

A kereskedelmi nyilvántartás közhitelességének, a kereskedelmi tevékenység, a vásári, piaci, bevásárlóközponti, valamint az egyéb ipari tevékenység, a rendezvények biztonságának, a szálláshely szolgáltatás törvényes működésének felügyelete és biztosítása. A hatósági ellenőrzés nem terjed ki a gazdaságossági, célszerűségi vizsgálatokra.

A hatósági ellenőrzés keretében az ellenőrzést végző ellenőrzi, hogy a kereskedő, piaci, vásári bevásárlóközponti tevékenységet, valamint egyéb ipari tevékenységet folytató, zenés, táncos rendezvényeket és szálláshely-szolgáltatást nyújtó szolgáltatók a szolgáltatás megkezdését követően betartják-e a reájuk vonatkozó Kertv-ben és a R-ben, a Kr-ben, Korm-ban, Rkorm-ban és az Szkorm-ban foglalt szabályokat.

**A hatósági ellenőrzés eszközei és menete:**

Az ellenőrzést végző az ellenőrzés során iratok bemutatását kérheti, adatszolgáltatást, egyéb tájékoztatást kérhet, helyszíni ellenőrzést tarthat. A hatósági ellenőrzésről, az annak során tett megállapításokról, a kereskedő szolgáltató által tett nyilatkozatokról jegyzőkönyvet kell készíteni. A hatóság a hatósági ellenőrzésről készített jegyzőkönyv egy példányát az ügyfélnek a helyszínen átadja, vagy azt az ügyfél részére az ellenőrzés befejezésétől számított tíz napon belül megküldi.

Az ellenőrzési feladatokat Vaja Város Önkormányzat Jegyzője látja el.

**A hatósági ellenőrzés jogkövetkezményei:**

Amennyiben az ellenőrzés során a jegyző megállapítja, hogy a kereskedő szolgáltató által tett bejelentés nem felel meg a ***Szolgtv. 22. §-ban*** meghatározott követelményeknek, vagy a bejelentésre előírt eljárási illetéket vagy igazgatási szolgáltatási díjat nem fizették meg és a szolgáltató nem részesült költségmentességben, a bejelentés hiányainak megjelölése mellett figyelmezteti a szolgáltatót a tevékenység bejelentés nélküli folytatásának jogkövetkezményeire.

***Az R. 27. §*** (1) bekezdése alapján ha a tevékenység folytatásának akadálya merül fel a jegyző azészlelt hiányosságok megszüntetéséig, de legfeljebb kilencven napra a tevékenységet megtilthatja, vagy az üzletet ideiglenesen bezáratja. Az R. 27. § (2) bekezdése alapján a jegyző a működési engedélyt visszavonja, illetve tevékenység folytatását megtiltja és a kereskedőt, illetve az üzletet a nyilvántartásból törli és az üzletet bezáratja, ha

A) a működési engedély kiadásának feltételei már nem állnak fenn,

B) a kereskedő az (1) bekezdés szerinti jegyzői határozatban meghatározott időtartam alatt nem tesz eleget a határozatban foglaltaknak,

C) a kereskedő a külön jogszabályban meghatározott veszélyes mértékű környezeti zaj esetén, a lakók egészséges életkörülményeinek és pihenéshez való jogának biztosítása érdekében, a jogsértő állapot megszüntetéséig elrendelt kötelező éjszakai zárva tartási időszak alatt továbbra is nyitva tart,

D) a kereskedő a külön jogszabályban meghatározott veszélyes mértékű környezeti zaj esetén a hirdetés vagy figyelemfelhívás céljára szolgáló hanghatásokat okozó eszközt használatának megtiltása ellenére tovább használja.

(3) Amennyiben az ellenőrzés során megállapítást nyer, hogy a kereskedő működési engedéllyel nem rendelkező üzletben folytat kizárólag üzlethez kötött kereskedelmi tevékenységet, a jegyző köteles az üzletet azonnal bezáratni.

***A KR. 9. §*** (4) bekezdése alapján a jegyző a 4. § (1) bekezdésében meghatározott feladatkörébeneljárva az engedélyt visszavonja, illetve a tevékenység folytatását megtiltja, a vásárt, piacot bezáratja és a nyilvántartásból törli, ha

A) az engedély kiadásának vagy a nyilvántartásba vételnek a feltételei már nem állnak fenn,

B) a vásár, piac megszűnik,

C) a vásár, piac működése a jogszabályban előírt feltételeknek, az annak teljesítésére vonatkozó, a

(3) bekezdésben meghatározott hatóságok felszólítása ellenére sem felel meg.

***A Korm. 11. §*** (1) A 2. §-ban és a 10. § (1) bekezdésében foglalt feltételek fennállását a jegyzőellenőrzi.

(2) Abban az esetben, ha az ipari tevékenység folytatója

a) tevékenységére vonatkozó jogszabályi előírásoknak nem tesz eleget, vagy

b) telepe a hatályos jogszabályi, valamint az engedély alapját képező feltételeknek nem felel meg, és felszólítás ellenére sem teszi meg a szükséges intézkedéseket, a jegyző hivatalból vagy a vonatkozó jogszabályi előírások megtartásának ellenőrzésére egyébként jogosult más hatóság kezdeményezésére, az észlelt hiányosságok megszüntetéséig, de legfeljebb 90 napra, a tevékenység telephelyen történő gyakorlását felfüggesztheti, valamint a napi üzemeltetési, nyitvatartási időtartam meghatározásával vagy más módon korlátozhatja, vagy a telepet ideiglenesen bezárathatja.

(3) Amennyiben a tevékenység folytatója

a) telepengedély-köteles tevékenységet folytat telepengedély nélkül vagy bejelentés-köteles tevékenységet folytat bejelentés nélkül, vagy

b) a tevékenység gyakorlását felfüggesztő, korlátozó, illetve a telep ideiglenes bezárását elrendelő határozatban meghatározott időtartam alatt sem tesz eleget a határozatban foglaltaknak, a jegyző az ipari tevékenység folytatását megtiltja, illetve a telepengedélyt visszavonja, és a tevékenységet, illetve a telepet törli a nyilvántartásból.

(4) A jegyző a telepengedély visszavonásáról, illetve a tevékenység megtiltásáról szóló határozatát közli az ipari tevékenység folytatójával és a 4. §-ban, valamint a 9. § (1) bekezdésében megjelölt hatóságokkal.

***Az Rkorm. 13. §*** A hatóság – az építésügyi és az élelmiszerlánc-biztonsági hatóság kivételével – egyéven belül legalább egyszer köteles a rendszeres rendezvények helyszínét ellenőrizni olyan időben, amikor ott nem tartanak zenés, táncos rendezvényt.

Ha a zenés, táncos rendezvény helyszíne a jogszabályi feltételeknek nem felel meg és a jogsértés másként nem orvosolható, illetve a jogszabályi feltételeknek való megfelelés más módon nem biztosítható, a jegyző az észlelt hiányosságok megszüntetésig, de legfeljebb kilencven napra a zenés, táncos rendezvény tartását megtiltja. A jegyző az engedélyt visszavonja, illetve a rendezvény tartását megtiltja, ha

• az engedély kiadásának feltételei már nem állnak fenn,

• a rendezvény szervezője a (2) bekezdés szerinti határozatban meghatározott időtartam alatt nem tesz eleget a határozatban foglaltaknak.

14**. §** (1) Az alkalmi rendezvényt a hatóság szükség szerint ellenőrzi.

(2) A rendszeres rendezvény helyszínén a zenés, táncos rendezvények időpontjában egy éven belül

– az építésügyi és az élelmiszerlánc-biztonsági hatóság, valamint a munkaügyi és munkavédelmi hatóság kivételével – minden hatóság köteles legalább két ellenőrzést végezni. A hatósági ellenőrzés koordinálását a jegyző végzi. Az ellenőrzés végrehajtása során a hatóság törekszik arra, hogy a zenés, táncos rendezvény résztvevőit a lehető legkisebb mértékben zavarja.

(3) A hatóság az ellenőrzés során tapasztalt hiányosságokra, jogsértésekre tekintettel - a külön jogszabályban meghatározott jogkövetkezményeken túl - az alábbi intézkedéseket alkalmazhatja:

*A)* figyelmeztetés, ha a zenés, táncos rendezvény helyszínén a hatóság első ízben állapított meg

jogsértést, kivéve az (5) bekezdésben szabályozott eseteket;

B) felszólítás a hiányosságok meghatározott időn belüli pótlására;

C) a tapasztalt jogsértésről ideiglenes intézkedés nélkül értesíti a jegyzőt és eljárást kezdeményez;

D) a zenés, táncos rendezvény folytatását a helyszínen felfüggeszti.

(4) Az ellenőrzést végző hatóság a (3) bekezdés alapján tett intézkedésekről - a *C)* pont kivételével - a következő munkanapon tájékoztatja a jegyzőt.

(5) Amennyiben az ellenőrzést végző hatóság az alábbi jogsértéseket tapasztalja, köteles a külön jogszabályban meghatározott ideiglenes intézkedés keretében a zenés, táncos rendezvény folytatását a helyszínen felfüggeszteni:

*A)* a rendezvényhelyszín engedély iránti kérelemben meghatározott befogadóképességének

nyilvánvalóan jelentős túllépése;

B) a biztonsági tervben meghatározott számú biztonsági személyzet hiánya;

C) az engedély hiánya;

D) a zenés, táncos rendezvény folytatása az élet- vagy testi épség veszélyeztetésével jár;

E) a zenés, táncos rendezvény folytatása a közbiztonságot vagy a közrendet közvetlenül és súlyosan veszélyezteti.

***Az Szkorm. 14. §*** (1) A szálláshelyre vonatkozó jogszabályi és hatósági előírások megsértése esetén ajegyző az alábbi jogkövetkezményeket állapítja meg:

A) - a *C)-E)* pontokban meghatározott esetek kivételével - határidő tűzésével felhívja a szálláshely-szolgáltatót a jogsértés megszüntetésére, illetve a jogszabályi feltételeknek megfelelő állapot helyreállítására,

B) ha a szálláshely-szolgáltató az *A)* pontban meghatározott határidő elteltével a jogsértést nem szünteti meg, illetve a jogszerű állapotot nem állítja helyre, arra ismételt határidő kitűzésével felszólítja a szolgáltatót és egyidejűleg pénzbírságot szab ki,

C) ha a szálláshely nem felel meg a 4. §-ban meghatározott követelményeknek, határidő kitűzésével felhívja a szálláshely-szolgáltatót a jogsértő állapot megszüntetésére és a jogszerű állapot helyreállítására, és a jogsértő állapot megszüntetéséig, illetve a jogszerű állapot helyreállításáig, de legfeljebb kilencven napig elrendeli a szálláshely ideiglenes bezárását,

D) azonnali hatállyal megtiltja a szálláshely-nyilvántartásban nem szereplő szálláshely üzemeltetését, és pénzbírságot szab ki,

*E)*ha az ideiglenes bezárást követően a szálláshely-szolgáltató a megjelölt határidőn belül a jogsértő

állapotot nem szünteti meg, vagy a szálláshely-szolgáltató egy éven belül ismételten olyan jogsértő magatartást tanúsít, amely miatt vele szemben a *B)* pont szerinti pénzbírságot kell kiszabni, elrendeli a szálláshely bezárását, egyidejűleg törli a szolgáltatót a nyilvántartásból.

(2) Az (1) bekezdés *B)* pontja szerinti pénzbírság összege

A) szálloda esetében

AA) legfeljebb 50 ágy befogadóképesség esetén 600 ezer Ft, *AB)* 51 és 100 ágy közötti befogadóképesség esetén 1millió Ft,

*AC)* 101 és 150 ágy közötti befogadóképesség esetén 1,5 millió Ft, *AD)* 151 és 200 ágy közötti befogadóképesség esetén 2 millió Ft, *AE)* 200 ágy befogadóképesség felett 2,5 millió Ft;

B) panzió esetében 250 ezer Ft;

C) kemping esetében

*CA)* legfeljebb 20 lakóegység esetén 100 ezer Ft,

*CB)* 21 és 50 közötti lakóegység esetén 200 ezer Ft,

*CC)* 51 és 100 közötti lakóegység esetén 300 ezer Ft,

*CD)* 100 lakóegység-kapacitás felett 400 ezer Ft;

D) üdülőház esetében 50 ezer Ft;

E) közösségi szálláshely esetében

*EA)* legfeljebb 20 ágy befogadóképesség esetén 50 ezer Ft,

*EB)* 21 ágy befogadóképesség felett 100 ezer Ft;

F) egyéb szálláshely esetében 50 ezer Ft.

(3) Az (1) bekezdés *D)* pontja szerinti pénzbírság összege a (2) bekezdésben meghatározott összegek kétszerese.

(4) Az (1) bekezdés *B)* és *D)* pontja szerinti pénzbírság összege a központi költségvetést illeti meg.

**Záró rendelkezések:**

A hatósági ellenőrzési tervet minden év március 1-ig felül kell vizsgálni és aktualizálni kell.

A hatósági ellenőrzés eredményeként megállapított jogkövetkezmények ellenőrzése céljából a hatóság a hatósági ellenőrzésekről nyilvántartást vezet, mely tartalmazza:

*  az ügyfél nevét,
*  az ügyfélnek a hatóság által törvény alapján kezelhető azonosítóját, ennek hiányában természetes személy ügyfél esetén a természetes személyazonosító adatait, lakcímét, illetve székhelyét,
*  a jogszabály vagy hatósági döntésben foglalt rendelkezés megsértése miatti felhívást a jogszabályi rendelkezés vagy hatósági döntésben foglalt rendelkezés, valamint felhívást tartalmazó végzés közlése időpontjának megjelölésével, és
*  a felhívást tartalmazó végzés eredménytelensége tényét, valamint az emiatt megállapított jogkövetkezményt tartalmazó döntés jogerőre emelkedésének napját.

A hatóság az adatokat azok keletkezésétől számított két évig kezelheti.

Az ellenőrzési terv részét nem képezi az előre nem tervezett ellenőrzések (pl: panasz bejelentések alapján, illetve a tervezett ellenőrzésekkor tapasztalt hiányosságok alapján végzett utóellenőrzések).

A hatóság az ellenőrzési tervben foglaltak, valamint az ellenőrzési tervben nem szereplő, de az ellenőrzési időszakban lefolytatott hatósági ellenőrzések végrehajtásáról, a levont következtetésekről a következő ellenőrzési időszak lezárása előtt ellenőrzési jelentést készít, amely tartalmazza az ellenőrzések számát, az ellenőrzések eredményét, a megállapított jogsértések típusait, egyéb statisztikai adatokat. Az ellenőrzési tervben foglaltak végrehajtásáról szóló ellenőrzési jelentés elkészítésére 2016. december 31-ig kerül sor. Az ellenőrzési tervet és jelentést a <www.vaja.hu> honlapon közzé kell tenni.

Vaja, 2016. február 26.

/:**Tisza Erika:/**

**jegyző**

Vaja Város Önkormányzat

Jegyzője

4562 Vaja, Damjanich u. 71.

Száma:279-3/2016.

Tárgy: ellenőrzési terv 2016. évre

A közigazgatási hatósági eljárás és szolgáltatás általános szabályairól szóló 2004. évi CXL. törvény 91. § (1) bekezdése alapján a kereskedelmi és vendéglátóipari egységek, vásári, piaci, valamint telep létesítésével kapcsolatos bejelentések 2016. évi ellenőrzési terve az alábbiak szerint került összeállításra.

**Ellenőrizendő időszak: 2016. év**

A hatósági ellenőrzés eszköze:

* táblázat szerint,
* adatszolgáltatás, iratbemutatás és egyéb tájékoztatás kérésével megvalósuló ellenőrzés (nyilvános cégadatok és az egyéni vállalkozó nyilvántartási adatainak, valamint a nyilvántartásban található üzletek bérleti szerződésének ellenőrzése alapján.)

Ellenőrzés kezdő időpontja: 2016. március 1.

Ellenőrzések várható befejezésének időpontja: 2016. december 15.

Az ellenőrzési terv részét nem képezik az előre nem tervezhető ellenőrzések (pl.: panasz bejelentése, illetve a tervezett ellenőrzéskor tapasztalt hiányosságok alapján végzett utóellenőrzések).

Az ellenőrzési tervben foglaltak végrehajtásáról szóló ellenőrzési jelentés elkészítésére 2016. december 31-ig kerül sor.

|  |  |  |  |  |
| --- | --- | --- | --- | --- |
| **Ssz.** | **Ellenőrzés tárgya** | **Ellenőrzés formája** | **Ellenőrzés tervezett időpontja** |  |
|  |  |  |  |  |
|  | Vaja Város közigazgatási  területén 2016. évi  bejelentés-köteles  kereskedelmi tevékenység vásári, piaci és  egyéb ipari tevékenység | - Adatszolgáltatás  - iratbemutatás  - helyszíni ellenőrzés,  szükség esetén az  illetékes társhatóság  bevonásával  - interneten elérhető  nyilvántartások alapján | 2016. márciustól 1-től  2016. június 30-ig |  |
|  |  |
|  |  |
|  |  |
|  |  |
| **1.** |  |
|  |
|  |  |
|  |  |
|  |  |
|  |  |
|  |  |
|  |  |
|  | Vaja Város közigazgatási  területén üzemeltetett  Kiskereskedelmi -vendéglátóegységek | - Adatszolgáltatás  - iratbemutatás  - helyszíni ellenőrzés,  szükség esetén az  illetékes társhatóság  bevonásával  - interneten elérhető  nyilvántartások alapján | 2016. július 1-től  2016. szeptember 30-ig. |  |
|  |  |
|  |  |
|  |  |
|  |  |
| **2.** |  |
|  |
|  |  |
|  |  |
|  |  |
|  |  |
|  |  |
|  |  |
|  | Vaja Város közigazgatási  területén üzemeltetett 2016. évben kizárólag üzletben forgalmazható termékeket árusító kereskedelmi üzletek | - Adatszolgáltatás  - iratbemutatás  - helyszíni ellenőrzés,  szükség esetén az  illetékes társhatóság  bevonásával  - interneten elérhető  nyilvántartások alapján | 2016. október 1-től  2016. december 15. |  |
|  |  |
|  |  |
|  |  |
|  |  |
| **3.** |  |
|  |
|  |  |
|  |  |
|  |  |
|  |  |
|  |  |
|  |  |

|  |
| --- |
| Vaja, 2016. február 26.  Az ellenőrzési ütemtervet jóváhagyta: |

Tisza Erika

jegyző